CWT พุ่งเกือบ 6% ผู้บริหารมั่นใจยอดขายปีนี้แตะ 1.2 พันลบ. โต 31%
CWT พุ่งเกือบ 6% ณ เวลา 10.17 น. ราคาอยู่ที่ 3.50 บ. บวก 0.18 บ. หรือ 5.42% สูงสุดที่ 3.58 บ.ต่ำสุดที่ 3.40 บ. มูลค่าซื้อขายที่ 46.58 ลบ. คาดนักลงทุนซื้อเก็งกำไร หลังผู้บริหารมั่นใจกำไรปีนี้โตตามยอดขายที่คาดว่าจะทำได้ถึง 1.2 พันลบ. โต 31% ด้านเทคนิค บล.ทรีนีตี้ มองว่าราคาอยู่ในช่วงที่มีแนวโน้มปรับตัวขึ้นต่อ
14 ก.ย. 2558

ผู้สื่อข่าวรายงานว่า ราคาหุ้นบริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWTณ เวลา 10.17น. ราคาอยู่ที่ 3.50 บาท บวก 0.18 บาท หรือ 5.42% สูงสุดที่ 3.58 บาท ต่ำสุดที่ 3.40 บาท มูลค่าซื้อขายที่ 46.58 ล้านบาท ขณะที่ดัชนีตลาดหุ้นไทยโดยรวมลบ 0.38%
 
บล.แลนด์ แอนด์ เฮ้าส์ ระบุในบทวิเคราะห์ (14 ก.ย.) ว่าครึ่งปีแรกของปี 58 มีกำไร 14.7 ลบ. จากครึ่งปีแรกปี 57 ที่ -29.8 ลบ. โดยรายได้เติบโต 75% จากปีก่อน และ GPM สูงขึ้นจาก 3.9% เป็น 12.5% เนื่องจากมีคำสั่งซื้อเบาะหนังรถยนต์โมเดลใหม่จากค่ายรถยนต์ที่มีมาร์จิ้นสูง
ทั้งนี้ ผู้บริหารแสดงความเชื่อมั่นว่าปี 58 กำไรของ CWT จะเติบโตสูงตามยอดขายที่คาดว่าจะทำได้ถึง 1.2 พันลบ. (เพิ่มขึ้น 31% จากปีก่อน) โดยครึ่งปีแรก ทำไปแล้ว 689 ลบ. (57% ของเป้า)
ขณะที่บริษัทเริ่มรุกธุรกิจพลังงานทางเลือก นอกจากทำ Solar Rooftop กับ GUNKUL (ถือหุ้น 75%) แล้ว ยังมีโรงไฟฟ้า จากขยะ 40MW มูลค่า 8.3 พันลบ. (ถือหุ้น 65%) จะเริ่มก่อสร้างเดือน ต.ค. และผลิตไตรมาส 1 ปี 60 ประเมินว่าเฉพาะ 10MW แรก จะได้ EPS อีก 0.14 บ. (คิดรายได้เต็มปี) เติบโต +75% เทียบกับ FY57A EPS=0.08 บาท
นอกจากนี้ปัจจุบัน ผู้ลงทุนสามารถซื้อ CWT-W2 และ CWT-W3 และใช้สิทธิแปลงเป็น CWT ได้ถูกกว่าซื้อหุ้น CWT โดยตรง (in the money) ทั้งนี้ CWT-W2 และ CWT-W3 มีกำหนดใช้สิทธิครั้งต่อไปวันที่ 30 ธ.ค. 58
 
ด้านเทคนิค บล.ทรีนีตี้ ระบุในบทวิเคราะห์ (14 ก.ย.) CWT ราคาอยู่ในช่วงลุ้นการไปต่อจาก MAV(10) supportพร้อม volume surge อยู่ ดังนั้นหากไม่หลุดแนวรับที่ 3.20 ลงมาให้ STOPLOSS ก็จะค่อยๆ เด้งกลับขึ้นมา test แนวต้านในลำดับถัดไปที่3.6 +/- ได้โดยมีด่านสั้นๆ ที่ 3.46-3.50  ก่อน
 
ขณะที่ บล.เคทีบี (ประเทศไทย) ระบุในบทวิเคราะห์ (14 ก.ย.) ราคา CWT เคลื่อนที่ลักษณะ Sideway ในกรอบแคบๆ เกาะแนวเส้นค่าเฉลี่ยที่รวมตัวกันมานานพอสมควร ทำให้มองว่า CWT น่าจะสามารถปรับตัวขึ้นได้ในไม่ช้า เนื่องจากมีตัวช่วยสนับสนุนต่อการปรับตัวขึ้นโดยฉพาะ MACD ที่สามารถยืนเหนือ Zero Line พร้อมกับ Volume ที่เริ่มขยับเพิ่มขึ้น
คำแนะนำ  ซื้อเก็งกำไร
แนวรับ    3.24-3.28 บาท
แนวต้าน   3.44-3.50 // 3.66 บาท